Document ID: 32006D0099

ROZHODNUTIE KOMISIE
z 3. februára 2006,
ktorým sa mení a dopĺňa rozhodnutie č. 2004/370/ES, ktorým sa schvaľujú metódy klasifikácie jatočných tiel ošípaných v Spojenom kráľovstve
[oznámené pod číslom K(2006) 213]
(Iba anglický text je autentický)
(2006/99/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
keďže:
(1)
Rozhodnutím Komisie č. 2004/370/ES (2) boli na klasifikáciu jatočných tiel ošípaných v Severnom Írsku schválené tri metódy.
(2)
Vzhľadom na technické úpravy Spojené kráľovstvo požiadalo Komisiu o schválenie nových vzorcov pre dva prístroje a dvoch nových metód klasifikácie jatočných tiel ošípaných a na tento účel predložilo podrobné údaje podľa požiadaviek článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3). Keďže prístroj „Fat-O-Meater“ sa nikdy nepoužíval v Severnom Írsku, mal by sa vypustiť z pôsobnosti tohto rozhodnutia vzhľadom na Severné Írsko.
(3)
Na základe hodnotenia tejto žiadosti sa dospelo k záveru, že podmienky na schválenie použitia nových vzorcov a nových metód sú splnené.
(4)
Rozhodnutie 2004/370/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
Rozhodnutie 2004/370/ES sa mení a dopĺňa takto:
1.
Článok 2 sa nahrádza takto:
„Článok 2
Podľa nariadenia (EHS) č. 3220/84 sa na klasifikáciu jatočných tiel ošípaných v Severnom Írsku týmto povoľuje používanie týchto metód:
-
prístroj známy pod názvom „Intrascope (Optical Probe)“ a s ním súvisiace metódy posudzovania podrobne opísané v časti 1 prílohy II,
-
prístroj známy pod názvom „Mark II Ulster Probe“ a s ním súvisiace metódy posudzovania podrobne opísané v časti 2 prílohy II,
-
prístroj známy pod názvom „Hennessy Grading Probe (HGP 4)“ a s ním súvisiace metódy posudzovania podrobne opísané v časti 3 prílohy II,
-
prístroj známy pod názvom „Fully automatic ultrasonic carcass grading (Autofom)“ a s ním súvisiace metódy posudzovania podrobne opísané v časti 4 prílohy II“.
2.
Príloha II sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené Spojenému kráľovstvu Veľkej Británie a Severného Írska.
V Bruseli 3. februára 2006

Labels: 1
17
19
6
18